SÆRLOV
for
Rebekkaloge nr. 18 Ragnhild
I.O.O.F


KODE FOR BEKJENTGJØRELSER



Møter i Troskapsgraden:	O Møter i Det Gode Vennskaps Grad: - Møter i Den Edle Kjærlighets Grad: = Møter i Den Høye Sannhets Grad:   
Ved Innvielser og forfremmelser tilføyes + Instruksjon:	Instr.
Foredrag:	Fd.
Nominasjon:	N
Valg:	V
Installasjon av embedsmenn:	EI
Ekstramøte:	X
Viktig møte:	XX
Arbeidsmøte:	Arbm.
Klubbaften:	Klba.
Venneaften:	Va
Tildeling av Veteranjuvel:	Ve.Ju.
Minneloge:	M 
Festloge:	F 
Loge:	



Ved logemøter hvor det skal benyttes galla, skal dette anmerkes i alle bekjentgjørelser etter de aktuelle koder.

Eksempel 1:	15.09. 18.30 O	- +

Eksempel 2:	15.09. 18.30 O	25 Ve.Ju. Galla

Vi er inne i Odd Fellow Ordenens 205. arbeidsår som går fra 25. april 2024 til april 2025, regnet fra året 1819, da vår gren av Ordenen ble stiftet.

SÆRLOV FOR REBEKKALOGE NR. 18 RAGNHILD I.O.O.F.
Vedtatt i logemøte 09.09.2019, 16.09.2024


§1 Møter
Logen avholder sine ordinære møter annenhver mandag, kl. 18:30 i tidsrommet september til og med mai.

Ordinære møter settes inn i det halvårlige møteprogrammet som distribueres på loge nr. 18 Ragnhild sin nettside eller etter behov deles ut til medlemmene senest 14 dager før første møte i terminen.
Endringer skjer etter bestemmelser i Lov for Loger. Forandringer i møteprogrammet meddeles søstrene skriftlig pr. epost.

Under logens ordinære møter skal det i Forværelset være liste over logens embedsmenn og medlemmer av alle nevnder, samt ett sett av Storlogens sirkulærer, alle Forskrifter og kopi av protokoll fra siste logemøte.

Logens Inspektør skal sørge for at salen er klar til bruk senest 30 minutter før den fastsatte møtetid. Embedsmennene skal melde forfall, om mulig dagen før, til OM eller Sekretær. De skal, i samarbeid med OM, så langt det er mulig, selv sørge for stedfortreder med rett til å bekle embetet.
Det skal føres protokoll over gjester og møtende søstre. Inspektør legger frem gjestebok for gjester.

§2 Antrekk ved logemøter skal være:
1. Galla Fotsid sort kjole/sort skjørt med sort overdel, sorte strømper, sorte sko og hvite hansker eller vanter ved Innvielser, ved tildeling av Den Høye Sannhets Grad, Installasjon av embedsmenn, tildeling av Veteranjuveler samt ved Festloger. Lang kjole skal være uten lange splitter og dekke ankelen.
2. Ved tildeling av Det Gode Vennskaps Grad og Den Edle Kjærlighets Grad møter søstrene i vanlig logeantrekk, som er kort sort kjole/sort skjørt med sort overdel, sorte strømper, sorte sko og hvite hansker eller vanter. Kort kjole skal dekke kneet. Embedsmenn og resipiender møter i Galla.
3. Ved Minneloger møter alle i vanlig logeantrekk, unntatt CM, CMs Assistenter og Inspektør som bærer Galla.
4. Ved alminnelige arbeidsmøter benyttes vanlig logeantrekk.
5. Ved deltakelse i bisettelser/begravelser hvor søstre deltar som representanter fra logen henstilles det til at søstrene bruker logeantrekk (kort, ikke hansker eller regalier).


§3 Kontingent
Hvert medlem betaler forskuddsvis en månedlig kontingent som er fastsatt av logen og som er godkjent av Distrikts Stor Sire. Kontingenten betales forskuddsvis for 6 måneder av gangen.
Før Innvielse og før hver gradspassering betales et gebyr som til enhver tid er fastsatt av Storlogens valgte embedsmenn.

Gebyrene ved Innvielse samt 3 måneders kontingent betales før Innvielse kan skje. Gebyrene ved påfølgende gradspasseringer betales forskuddsvis.

Ved utstedelse av «Sertifikat for overgang» betales det beløp som Storlogen til enhver tid fastsetter.

§ 4 Medlemmenes plikter
Medlemmene plikter å melde telefon, e-post og adresseforandringer til logens Sekretær snarest mulig etter endring.

§ 5 Fond/konti og statutter
I §§13-2 og 13-4 i Lov for Loger heter det at logene står fritt til å opprette fond/konti for forskjellige formål. Slike fond/konti plikter imidlertid å ha Statutter som skal godkjennes av Stor Sire. Statuttene skal være trykket i Særloven.

§6 Nevnder
I tillegg til de nevnder som er nevnt i Lov for Loger §§10 og 11, bør logen ha en Privatnevnd som utnevnes av OM.

OM kan også utnevne Arrangementsnevnd og Nevnd for logens virksomhet i Sirius-prosjektet i Oslo. Hvert år i januar måned skal alle nevndene gi skriftlig beretning til logen. Beretningen skal leveres til Sekretær.

Til generalforsamlingen i Stortingsgaten 28 A/S, har hver Odd Fellow- og Rebekkaloge i Oslo anledning til å møte med tre representanter hvorav OM er den ene. Hver loge har en stemme.
Logens OM og to valgte søstre utgjør denne nevnden. Funkjonstiden er to år som for øvrige nevnder. Bare en stemme kan avgis og nemnda bør være enige om hva de stemmer (allminnelig flertall blant de tre representantene.)

§7 Skattmesters beholdning
Alle transaksjoner i logen skal foregå via bank eller ved bruk av Vipps. Det skal ikke benyttes kontanter i logen.

§8 Dødsfall
Logen skal være medlem av Ordensmedlemmenes Begravelseskasse i henhold til Lov for Loger. Logen forskutterer begravelsesbidraget som refunderes fra Ordensmedlemmenes Begravelseskasse. Det er en plikt for medlemmene, hvis mulig, å være til stede ved en avdød søsters bisettelse eller begravelse. Krans til en søsters båre skal være av granbar og kan eventuelt ha tre rosa nelliker, men uten ytterligere dekorasjon. Båndene skal være rosa og grønne eller kun hvite. Det ene merket med De Tre Kjedeledd, og det andre med «Fra Rebekkaloge loge nr. 18 Ragnhild». Benyttes hvite bånd skal kjedeleddene være røde, ellers sorte.

Medlemmer som har kjennskap til at en søster er syk, skal straks melde dette til OM og til Nevnd for Omsorg.

§9 Bespisning OM og UM
Ved alle regulære møter i logen, skal logen dekke kostnadene til mat og drikke for OM og UM.

§10 Deltakelse på seminar, Symposium og Storlogemøter
Symposium:
I hht til anbefaling fra Storlogen januar 2024 bør logene dekke kostnadene for deltakelse på årets Symposium. Loge nr. 18 Ragnhild dekker følgende for gitte roller til dette arrangementet:
· Siden dette arrangementet arrangeres hvert år bør OM få anledning til å delta en gang i den valgte perioden
· UM får delta en gang i sin periode
· Storrepresentanten kan delta inntil to ganger i sin fireårsperiode
Det som dekkes av loge nr. 18 Ragnhild er: reise (på billigst mulig måte), hotell og påmeldingsavgift. Det skal imidlertid stemmes over deltakelsen hvert år ut fra logens økonomi. Grunnlaget for vurderingen om kostnadene kan dekkes distribueres til søstrene før avstemmingen. Deltakerne skal også snarest etter at møte er avholdt forelegge en rapport for søstrene.

Storlogemøter:
Kostnadene til dette arrangementet dekkes av Storlogen dersom logens Storrepresentant blir utpekt til å stemme.
Andre typer av arrangementer:
Logen dekker kostnader som reise (på billigst mulig måte), hotell etc., dersom arrangementet er av vesentlig betydning for logen. Dette skal besluttes og stemmes over ved hver anledning i logen.
Søstre som tar på seg en oppgave ha vakt på Radiumhospitalets pasientcafe (Siriusprosjektet) får dekket parkering den dagen de har vakt.

§11 Informasjonskanal
Logens formelle informasjonskanal er bruk av epost ut til søstrene. Logen har en egen facebook side som kan benyttes til informasjon, men all informasjon som skal distribueres til alle skal sendes pr. epost.
§12 Julehilsen
Blomsterkort hvor kostnaden dekkes av loge nr. 18 Ragnhild skal hver jul sendes til Storrepresentant, EksOM og OM. I tillegg sendes det ut blomsterkort eller gis en blomst ihht alder etc.
§13 Endringer i Særloven
Endringer eller tilføyelser til denne Særlov for loge nr. 18 Ragnhild kan kun vedtas såfremt forslagene blir foreslått i et ordinært møte av minst fem godstående medlemmer av logens høyeste grad.
Forslaget må vedtas av minst 2/3 av de tilstedeværende godstående medlemmer i det påfølgende møtet. Forslaget sendes Stor Sire via Distrikts Stor Sire for godkjenning.

Statutter for utadrettet sosialt arbeid
Lov for Loger §11-1 og 13-4

§1 Logen skal ha et fond for utadrettet arbeid, hvis formål er å skaffe midler til logens utadvendte virksomhet.

§2 Fondets midler skaffes til veie ved:
· Frivillige gaver
· Spesielle utlodninger i overensstemmelse med §11-1 i Lov for Loger.
§3 Logen skal ha en Nevnd for utadrettet sosialt arbeid som består av fem medlemmer og et varamedlem, alle søstre av Den Høye Sannhets Grad, utnevnt av OM for valgperioden.
OM kan i tillegg utnevne fire søstre som hjelpere ved gjennomføring av Sosialaften. OM utnevner blant disse en leder og nevnden skal avgi en årlig beretning til logen.
Nevnden skal arrangere en årlig utlodning til inntekt for logens utadvendte arbeid. Inntekter samt gaver skal innbetales via bank eller ved bruk av Vipps til den konto Skattmester beslutter.
Nevnden skal fremsette minst to (2) forslag til hvilke formål midlene skal anvendes. Endelig formål besluttes ved avstemming i logesalen. Dersom det i perioden er en igangsatt Landssak skal alle midler fra sosialaften automatisk uten unntak gå til denne, dvs. uten avstemming.

§4 Før utbetaling av midler kan finne sted, skal beløpet bevilges av logen.
§5 For endringer i Statuttene gjelder bestemmelsene i §13 i Særlov for Rebekkaloge nr. 18 Ragnhild.
Statutter for søsterfond/
§1 Logen har et søsterfond/søsterskilling, hvis formål er:
· Yte trengende søstre støtte
· Holde trengende søstre godstående
· Bekoste blomsterhilsen ved spesielle anledninger
· Bekoste krans ved søsters båre
· Dekke utgifter som logen har ved besøk av gjester
· Dekke utgifter ved spesielle anledninger etter Embetskollegiets bestemmelse
§2 Søsterfondets midler skaffes til veie ved:
· 10 % av kontingenten per betalende medlem
· Inntekter av en årlig utlodning
· Frivillige gaver
§3 Søsterfondet styres av Embedskollegiet.
§4 Kapitalen og inntektene skal oppbevares som logens øvrige midler av Skattmester.
§5 For endringer i statuttene gjelder bestemmelsen i §13 i Særlov for Rebekkaloge nr. 18 Ragnhild.


Særlov for Rebekkaloge nr 18 Ragnhild vedtatt i logemøte 16.09.2024. Godkjent, Oslo 05.04 2025

